Diari Oficial de la Generalitat Valenciana


Sumari del DOGV 4769, del 07-06-2004 (2004/5817)

RESOLUCIÓ de 24 de maig de 2004, del director general de Pesca, per la qual es convoquen beques per als alumnes de l'Institut Politècnic Marítim Pesquer del Mediterrani, per al curs acadèmic 2004-2005, cofinançades pel fons social europeu.
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4769

Data del DOGV
:   07-06-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/5817


Data del document
:   24-05-2004

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Correcció d'errades

 Descriptors 

:   * Institut Politècnic Marítim Pesquer Mediterrani
    * pescador
    * assignació per estudis
    * ajuda pública
    * formació en el lloc de treball
    * suport econòmic

RESOLUCIÓ de 24 de maig de 2004, del director general de Pesca, per la qual es convoquen beques per als alumnes de l'Institut Politècnic Marítim Pesquer del Mediterrani, per al curs acadèmic 2004-2005, cofinançades pel fons social europeu. [2004/S5817]
  
L'Orde de 23 de maig de 1994, del conseller d'Agricultura, Pesca i Alimentació, regula la concessió de beques en l'Institut Politècnic Marítim Pesquer del Mediterrani d'Alacant i establix que es realitzarà una convocatòria per a cada curs acadèmic, i fixa el seu nombre i quantia.
  
L'Orde de 21 d'abril de 1999, de la Conselleria d'Agricultura, Pesca i Alimentació, amplia la concessió de beques de l'Institut Politècnic Marítim Pesquer del Mediterrani d'Alacant, a les ensenyances dels cursos de patró local i patró coster polivalent i modifica parcialment l'Orde de 23 de maig de 1994, i l'Orde de 17 d'abril de 2000, de la Conselleria d'Agricultura, Pesca i Alimentació, inclou en el règim de beques la fase pràctica de formació en centres de treball.
  
D'acord amb estes ordes i en virtut de les facultats que m'atorguen, resolc:
  
Primer
  
1. Convocar beques per als alumnes de l'Institut Politècnic Marítim Pesquer (IPMP) del Mediterrani per al curs acadèmic 2004/2005 en el nombre i quanties següent:
  
1.1 Beques per a mitja manutenció, per a cursar estudis en el mateix IPMP:
  
- 1 beca per al curs de patró local de pesca
  
Duració curs: tres mesos. Inici al setembre de 2004
  
Import beca: 252 euros
  
- 1 beca per al curs de patró coster polivalent
  
Duració curso: sis mesos. Inici al gener de 2005
  
Import beca: 504 euros
  
- 9 beques per al primer curs de LOGSE de grau mitjà o superior
  
Duració curso: nou mesos. Inici al setembre de 2004
  
Import beca: 756 euros
  
- 9 beques per al segon any LOGSE grau mitjà o superior
  
Duració curso: tres mesos. Inici al setembre de 2004
  
Import beca: 252 euros
  
1.2 Beques de manutenció completa i allotjament, per a cursar estudis en el mateix IPMP:
  
- 1 beca per al curs de patró local de pesca
  
Duració curso: tres mesos. Inici al setembre de 2004
  
Import beca: 930 euros
  
- 6 beques per al curs de patró coster polivalent
  
Duració curso: sis mesos. Inici al gener de 2005
  
Import beca: 1.860 euros
  
- 42 beques per al primer curs de LOGSE de grau mitjà o superior
  
Duració curs: nou mesos. Inici al setembre de 2004
  
Import beca: 2.790 euros
  
- 25 beques per al segon any de LOGSE grau mitjà o superior
  
Duració curs: tres mesos. Inici al setembre de 2004
  
Import beca: 930 euros
  
1.3 Beques de formació en centre de treball
  
- 6 beques per al mòdul de LOGSE de busseig
  
Duració mòdul: quatre mesos. Inici a l'octubre de 2004
  
Import beca: 532 euros
  
- 30 beques per al mòdul de grau mitjà o superior
  
Duració mòdul: sis mesos. Inici al gener de 2005
  
Import beca: 798 euros
  
2. L'import de les beques per a mitja manutenció sobrants en alguns dels grups mencionats s'acumularà en el grup següent i les de l'últim grup en el primer.
  
L'import de les beques de manutenció completa i allotjament sobrants en alguns dels grups mencionats s'acumularà en el grup següent i les de l'últim grup en el primer.
  
L'import de les beques sobrants de formació en el centre de treball, s'acumularà a les beques de manutenció completa i allotjament.
  
3. La concessió de les beques queda condicionada a la realització efectiva dels cursos, i quedaran automàticament denegades les sol·licituds si no es realitza el curs per al qual s'ha sol·licitat.
  
4. El pagament de les beques dels apartats 1.1 i 1.2, s'efectuarà després de cada una de les mensualitats del curs acadèmic i les de l'apartat 1.3 a la finalització del mòdul, previ certificat del director de l'Institut en què acredite l'assistència de l'alumne i el compliment de les obligacions escolars.
  
Segon
  
L'import màxim de les beques fixat d'acord amb el que establix l'article 9 de la referida orde, serà de 68.028,00 euros per a l'exercici de 2004 i de 121.452,00 euros per a l'exercici de 2005, que s'imputaran a càrrec de l'aplicació pressupostària programa 68.72.70.2221.896.04.4, línia T2427.
  
La part de les ajudes concedides a càrrec de l'exercici 2005 queda legalment condicionada perquè en la llei de pressupostos per al dit exercici es consigne la quantitat ressenyada, en este cas quedaran les beques concedides automàticament prorrogades pels mesos que resten fins a completar el curs acadèmic fixat per al seu gaudi.
  
Tercer
  
Els alumnes que sol·liciten beca per a cursar estudis en el mateix IPMP hauran de cursar més de la meitat dels mòduls o seccions que componen el curs per al qual se sol·licita la beca.
  
Quart
  
Les instàncies es presentaran segons el model adjunt en l'Institut Politècnic Pesquer del Mediterrani, carrer del Moll Pesquer, s/n, 03079 Alacant; en els serveis territorials de la Conselleria d'Agricultura, Pesca i Alimentació, carrer del Professor Manuel Sala, 2, 03296 Alacant; o per qualsevol conducte dels establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i la Llei 4/1999, de modificació de l'anterior citada Llei.
  
Quint
  
El termini per a la presentació de sol·licituds serà fins al 6 de setembre de 2004. La resolució de la convocatòria haurà de produir-se com a màxim el dia 29 d'octubre de 2004. La falta de resolució en el dit termini tindrà efecte denegatori de les beques sol·licitades.
  
Disposició final
  
Esta resolució entrarà en vigor l'endemà de la publicació en el Diari Oficial de la Generalitat Valenciana.